Chiara Mastroianni

**Kjara Mastrojani** (; g. 1972 m. gegužės 28 d. Paryžiuje) – prancūzų aktorė.

## Biografija
Kjaros tėvai yra garsūs aktoriai italas Marcello Mastroianni ir prancūzė Catherine Deneuve. Tuo metu jie abu turėjo kitus sutuoktinius, o romanas truko 4 metus ir baigėsi 1975 m., kuomet Kjarai buvo 2 metai. Vėliau, kalbėdama apie tėvus, jis sakė niekada nemačiusi jų kartu, kaip poros. Dėl judviejų užimtumo Kjara kartais leido laiką su oficialia tėvo žmona, aktore Flora Carabella ir jos dukra Barbara. Buvo kalbama, kad Flora net pasisiūlė Deneuve įvaikinti Kjarą, tačiau ši atsisakė.

Be epizodinio vaidmens kine 1979 m., Kjara debiutavo ekrane 1993 m. juostoje „Ma saison préférée“, kuriame vaidino kartu su motina ir už kurį buvo nominuota prestižiniam Cezario apdovanojimui kaip geriausia nauja aktorė. 1994 m. ji pasirodė juostoje „Prêt-à-Porter “, kurioje vaidino Sophia Loren, Julia Roberts, Kim Basinger, taip pat ir jos tėvas.

Pirmas pagrindinis vaidmuo jai atiteko 1995 m. juostoje „Le Journal du séducteur“. 1996 m. filme „Trois vies et une seule mort“ Kjara vaidino kartu su tėvu jo dukterį.

1998 m. buvo Kanų kino fetivalio žiuri nare. 2002 m. ji vaidino šiame festivalyje apdovanotame filme „Carnages“.

Kjara dažnai filmavosi kartu su motina, ne kartą įkūnydamos motiną ir dukterį („Ma saison préférée“, „Un conte de Noël“, „La Dernière Folie de Claire Darling“ ir kituose).

2016 m. ji buvo ir Venecijos kino festivalio žiuri.

## Asmeninis gyvenimas
Kjara ilgą laiką draugavo su aktoriais Melvil Poupaud ir Benicio Del Torro.

1996 m. ji susilaukė sūnaus Kilo su prancūzų skulptoriumi Pierre Thoretton.

2002 – 2005 m. buvo ištekėjusi už kompozitoriaus ir atlikėjo Benjamin Biolay, su kuriuo 2003 m. susilaukė dukters Annos. 2004 m. kartu su vyru įrašė muzikos albumą „Home“. 

 

## Filmografija

* À nous deux (1979)
* Ma saison préférée (1993)
* À la belle étoile (1993)
* Rêveuse jeunesse (1994, TV filmas)
* Prêt-à-Porter (1994)
* 3000 scénarios contre un virus (1995, TV filmas)
* N'oublie pas que tu vas mourir (1995)
* All Men Are Mortal (1995)
* Le journal du séducteur (1996)
* Trois vies & une seule mort (1996)
* Les voleurs (1996)
* Comment je me suis disputé... (ma vie sexuelle) (1996)
* Caméléone (1996)
* Nowhere (1997)
* On a très peu d'amis (1998)
* À vendre (1998)
* Le temps retrouvé, d'après l'oeuvre de Marcel Proust (1999)
* La lettre (1999)
* Libero Burro (1999)
* Six-Pack (2000)
* Le parole di mio padre (2001)
* Hotel (2001)
* Carnages (2002)
* Il est plus facile pour un chameau... (2003)
* Aikobon (2005)
* Les chansons d'amour (2007)
* L'heure zéro (2007)
* Conte de Noel (2008)
* La Belle Personne (2008)
* Le crime est notre affaire (2008)
* Un chat un chat (2009)
* Bancs publics (Versailles rive droite) (2009)
* Non ma fille, tu n'iras pas danser (2009)
* Homme au bain (2010)
* Les bien-aimés (2011)
* Poulet aux prunes (2011)
* Americano (2011)
* Augustine (2012)
* Linhas de Wellington (2012)
* As Linhas de Torres Vedras (2012, mini serialas)
* Les salauds (2013)
* La rançon de la glorie (2014)
* 3 cœurs (2014)
* Good Luck Algeria (2015)
* Saint Amour (2016)
* K.O. (2017)
* Fiertés (2018, mini serialas)
* Marche ou crève (2018)
* La dernière folie de Claire Darling (2018)
* Chambre 212 (2019)

## Pagrindiniai apdovanojimai
* Kanų kino festivalis – geriausia aktorė (2019)
* Cezario apdovanojimas (nominacija) – geriausia nauja aktorė (1994), geriausia aktorė (2020)
* Globe de Cristal (nominacija) -geriausia aktorė (2010)
* Globo d'oro (nominacija) – geriausia aktorė (2001)
* Lumiere apdovanojimas (nominacija) – geriausia aktorė (2012)

## Nuorodos

* IMDb profilis

## Šaltiniai